UNODC ກ່າວວ່າ ການຜະລິດຝິ່ນ ໃນ ລາວ ແລະມຽນມາ ຄົງໂຕ ຢູ່ໃນລະດັບ ປະມານເທົ່າເດີມ
ບັນດາເຈົ້າໜ້າທີ່ ກ່າວວ່າ ເຖິງແມ່ນການຜະລິດຝິ່ນ ໃນພາກພື້ນ ປ່ຽນແປງພຽງເລັກນ້ອຍ ໃນປີກາຍນີ້ ກໍຕາມ ແຕ່ຄວາມຮຽກຮ້ອງຕ້ອງການ ກໍຍັງມີຢູ່ ໂດຍສະເພາະ ຈາກພວກຊົມໃຊ້ຝິ່ນໃນຈີນ.
ລາຍງານສະບັບຫຼ້າສຸດ ຂອງສະຫະປະຊາຊາດ ກ່ຽວກັບການຜະລິດຝິ່ນໃນພາກພື້ນເອເຊຍຕາເວັນອອກສຽງໃຕ້ ກ່າວວ່າ ຍັງມີການປູກຝິ່ນຢູ່ຕໍ່ມາຢູ່ໃນຫລາຍໆພື້ນທີ່ສຳຄັນຂອງມຽນມາ ແລະ ສປປ ລາວ ໂດຍໄດ້ມີການປ່ຽນແປງໜ້ອຍຫລາຍ ໃນຜົນຜະລິດ ໃນໄລຍະປີຜ່ານມານີ້ ສິງມີລາຍລະອຽດກ່ຽວກັບເລື້ອງນີ້ ຈາກລາຍງານຂອງ Ron Corben ຜູ້ສື່ຂ່າວວີໂອເອທີ່ບາງກອກ ລາຍງານການສຳຫລວດປະຈຳປີ ຂອງຫ້ອງການຢາເສບຕິດແລະອາຊະຍາກຳຂອງສະຫະປະຊາຊາດ ຫລື UNODC ວ່າດ້ວຍການປູກຝິ່ນ ຢູ່ໃນເຂດເອເຊຍຕາເວັນອອກ ສຽງໃຕ້ ທີ່ເປີດໃຫ້ຮູ້ໃນວັນຈັນ ທີ 8 ທັນວາ ຜ່ານມານີ້ ກ່າວວ່າ ໄດ້ມີການຜະລິດຝິ່ນອອກມາ ໃນຈຳນວນຫຼາຍກວ່າ 760 ໂຕນ ໃນປີແລ້ວນີ້ ສ່ວນໃຫຍ່ແມ່ນຜະລິດຢູ່ໃນມຽນມາ ແລະ ສປປ ລາວ ໃນເນື້ອທີ່ຫຼາຍກວ່າ 63 ພັນເຮັກຕາ ຫ້ອງການ UNODC ກວ່າວ່າ ເຖິງແມ່ນຜົນຜະລິດຝິ່ນໃນພາກພື້ນບໍ່ໄດ້ມີການປ່ຽນແປງຫລາຍກໍຕາມ ໃນປີກາຍນີ້ ແຕ່ຄວາມຮຽກຮ້ອງຕ້ອງການຝິ່ນກໍຍັງມີຢູ່ຕໍ່ໄປ ໂດຍສະເພາະ ຈາກພວກສູບຝິ່ນ ຢູ່ໃນປະເທດຈີນ ພວກຊາວໄຮ່ຊາວສວນຊົນເຜົ່າທີ່ທຸກຈົນ ຫລາຍໝື່ນຄົນ ຍັງຄົງກາງຕໍ່ລາຍຮັບຈາກການປູກຝິ່ນ ຍ້ອນພວກເຂົາເຈົ້າອາໄສຢູ່ໃນເຂດພູດອຍ ທີ່ໂດດດ່ຽວຫ່າງໄກ ແລະມີທາງເລືອກໜ້ອຍຫລາຍ ໃນດ້ານວຽກເຮັດງານທຳ ເຂດຊາຍແດນຕິດຈອດກັນລະຫວ່າງ ມຽນມາ ລາວ ແລະໄທ ເອີ້ນວ່າ ເຂດ “ສາມຫຼ່ຽມຄຳ” ທີ່ມີຊື່ສຽງນັ້ນ ແມ່ນເປັນຂົງເຂດໃຫຍ່ອັນດັບສອງຂອງໂລກ ໃນການປູກຝິ່ນ ຮອງຈາກອັຟການິສຖານ ທ່ານ Jeremy Douglas ຜູ້ຕາງໜ້າ ຫ້ອງການ UNODC ປະຈຳພາກພື້ນເອເຊຍຕາເວັນອອກສຽງໃຕ້ ແລະຍ່ານມະຫາສະມຸດປາຊີຟິກ ກ່າວວ່າ ເຖິງແມ່ນການຜະລິດໄດ້ຢູ່ໃນສະພາບທຸ່ນທ່ຽງ ບໍ່ໄດ້ມີການປ່ຽນແປງຢ່າງໃຫຍ່ຫລວງກໍຕາມ ແຕ່ແນວໂນ້ມໄລຍະຍາວ ໃນຫວ່າງ ບໍ່ເທົ່າໃດປີຜ່ານມານີ້ ໄດ້ສະແດງໃຫ້ເຫັນວ່າ ການຜະລິດຝິ່ນໄດ້ເພີ້ມ ທະວີຂຶ້ນຢ່າງສະໝ່ຳສະເໝີມາ ທ່ານ Jeremy ກ່າວວ່າ ” ການຜະລິດຝິ່ນສ່ວນຫຼາຍໃນມຽນມາ ແມ່ນມີຢູ່ໃນພວກລັດ Shan ໃນພາກເໜືອ ໃກ້ກັບຊາຍແດນຕິດກັບຈີນ ບ່ອນທີ່ພວກກຸ່ມຊົນເຜົ່າຕ່າງໆອາໄສລາຍຮັບຈາກການປູກຝິ່ນ ເພື່ອສະໜັບສະໜຸນການກໍ່ການກະບົດຂອງພວກເຂົາເຈົ້າ ມາເປັນເວລາດົນນານນັ້ນ ບັນດາເຈົ້າໜ້າທີ່ກ່າວວ່າ ທາດເຄມີທີ່ສຳຄັນ ກໍຄືເຄມີຕົ້ນ ທີ່ໃຊ້ຜະລິດຝິ່ນໃຫ້ເປັນຢາເຮໂຣ ອີນນັ້ນ ແມ່ນລັກລອບເຂົ້າມາຈາກຈີນແລະຫວຽດນາມ ຫ້ອງການ UNODC ກ່າວວ່າ ປັດຈຸບັນນີ້ ໃນທົ່ວເອເຊຍ ມີພວກຊົມໃຊ້ຝິ່ນຈຳນວນຫຼາຍກວ່າ 3 ລ້ານ 3 ແສນຄົນ ສ່ວນໃຫຍ່ແມ່ນຢູ່ໃນຈີນ ບ່ອນທີ່ພວກສູບຝິ່ນທີ່ມີຊື່ໃນທະບຽນ ຂອງທາງການ ມີຈຳນວນປະມານ 1 ລ້ານ 9 ແສນຄົນ ຮອງອັນດັບລົງມາແມ່ນຫວຽດນາມ ມຽນມາ ມາເລເຊຍ ອິນໂດເນເຊຍ ແລະໄທ ລາຍ ງານສະບັບນີ້ ກ່າວວ່າ ຄວາມຮຽກຮ້ອງຕ້ອງການ ສ່ວນນຶ່ງແມ່ນພົວພັນກັບການຮື້ຟື້ນການປູກຝິ່ນຄືນມາໃນຂົງເຂດເອ ເຊຍຕາເວັນອອກສຽງໃຕ້ ໃນຫວ່າງບໍ່ເທົ່າໃດປີຜ່ານມານີ້ ແຕ່ການເພີ້ມທະວີຂຶ້ນໃນການໃຊ້ຢາບ້າ ເປັນຢາກະຕຸ້ນກຳລັງນັ້ນ ໄດ້ສົ່ງຜົນໃຫ້ການໃຊ້ ຢາເຮໂຣອີນ ລົດລົງ ໃນບັນດາພວກຊົມໃຊ້ຢາເສບຕິດທີ່ລົງທະບຽນທັງໝົດນັ້ນ ສອງສ່ວນສາມຂອງຜະລິດຕະພັນຝິ່ນ ໃນເຂດເອເຊຍຕາເວັນອອກສຽງໃຕ້ ແມ່ນອອກໄປຈາກມຽນມາ ແລະລາວ ຊຶ່ງສ່ວນທີ່ເຫຼືອນັ້ນແມ່ນໄປຈາກອັຟການິສຖານ ຊຶ່ງເປັນປະເທດທີ່ຜະລິດເຮໂຣອີນ ລາຍໃຫຍ່ທີ່ສຸດຂອງໂລກ ທ່ານ Douglas ຈາກ UNODC ກ່າວວ່າ ເຖິງແມ່ນການຜະລິດຝິ່ນຢູ່ໃນສະພາທຸ່ນທ່ຽງກຕາມ ແຕ່ການຄ້າຂາຍຝິ່ນຂ້າມພາກພື້ນ ມີມູນຄ່າສູງເຖິງ 20 ພັນລ້ານດອນລາ ຊຶ່ງເປັນໄພຂົ່ມຂູ່ຕໍ່ຄວາມໝັ້ນຄົງຂອງ ພາກພື້ນ ໂດຍສະເພາະໃນຂະນະທີ່ພວກ 10 ປະເທດອາຊຽນເລັ່ງລັດ ການໂຮມໂຕເຂົ້າກັນທາງດ້ານເສດຖະກິດໃນຂົງເຂດນັ້ນ ຫ້ອງການ UNODC ກ່າວວ່າ ການເຄື່ອນໄຫວໄປສູ່ການໂຮມພາກພື້ນເຂົ້າກັນຫລາຍຂຶ້ນ ການປັບປຸງຖະໜົນຫົນທາງ ແລະໂຄງລ່າງພື້ນຖານໃຫ້ດີຂຶ້ນ ແມ່ນຈະເປັນປະໂຫຍດ ສຳຫລັບພວກກຸ່ມອາຊະຍາກອນຂ້າມຊາດ ຕໍ່ໜ້າການຄວບຄຸມເຂດຊາຍແດນທີ່ອ່ອນແອ ໃນ ບາງຂົງເຂດ UNODC ຮຽກຮ້ອງໃຫ້ມີການຈັດຕັ້ງປະຕິບັດໂຄງການ ທາງເລືອກລະຍະຍາວ ສຳຫລັບພັດທະນາ ໃຫ້ພວກປູກຝິ່ນ